Le fa go ntse jalo, go le gantsi e a bo e se gore motho yo o direlwang sengwe ga a leboge, le fa go ka tswa go lebega jalo. Gongwe tsela e a godisitsweng ka yone e dira gore a okaoke kgotsa a se ka a gololesega a bo a dire dilo jaaka e kete ga a kgathale kgotsa ga a botsalano. Ka fa letlhakoreng le lengwe, mo lefatsheng leno la batho ba ba sa lebogeng, batho bangwe ba ka nna ba tsaya botsalano jwa gago e le selo se se sa tlwaelegang kgotsa ba ka nna ba bo ba simolola go go belaela. Ba ka nna ba tlhoka go tlhomamisediwa ka tsela nngwe. Ka jalo, go simolola botsalano go ka nna ga tlhoka nako le bopelotelele. Le fa go ntse jalo, baagelani ba ba ithutang go aba ka bopelotshweu le go amogela ka kanaanelo ba thusa gore go nne le moya wa boagelani wa kagiso le boitumelo.